Motorfietsryer en nege ander beseer in Durban-ongelukFoto: Rescue Care, Facebook (https://www.facebook.com/rescuecareza) ŉ Motorfietsryer en nege ander mense is beseer toe sy motorfiets vyf ander motors in Durban getref het, het paramedici Maandag gesê. “Die ongeluk het Sondagmiddag op die M19 voor die N2-brug plaasgevind,” het Garrith Jamieson, woordvoerder van Rescue Care, gesê. “Die kritiek beseerde motorfietsryer het in die pad gelê en sy motorfiets was in stukke toe paramedici by die toneel opgedaag het.” Hy is op die toneel behandel voordat hy na St Augustine-hospitaal geneem is. Die ander pasiënte is na verskeie hospitale in Durban geneem. “Dit is nie duidelik wat die opeenhoping veroorsaak het nie. Die betrokke owerhede sal die ongeluk ondersoek.”